Document ID: /roh_data/filtered/fineweb-2-filterrobots_roh.jsonl.gz/35066

Las duas partidas hajan suttascrit ina cunvegna che resguardia ils interess dad omaduas partidas a moda adequata. Perquai desista la fundaziun svizra per la protecziun da la cuntrada d'inoltrar in recurs cunter il project. Las pendicularas da Zermatt èn s'obligadas da promover il turissem da qualitad e ch'i vegn sa depurtà cun respect envers la natira. Plinavant ston las pendicularas demontar la pendiculara da transport tranter Cime Bianche Lagi en Italia ed il Matterhorn pitschen. Ins saja er sa cunvegnì dad integrar meglier l'illuminaziun e la colur da las staziuns en il conturn.
Las lavurs per construir la pendiculara da radund 30 milliuns pon cumenzar immediat. En funcziun duai la pendiculara lura ir il 2021. La pendiculara collia l'entir onn l'Italia e Zermatt ed è la pli auta traversa da las alps.
RR novitads 15:00